બજેટની સામાન્ય ચર્ચામાં કોંગ્રેસના સિનિયર ધારાસભ્યએ સરકારની આકરી ઝાટકણી કાઢતાં રાજકોટ, કચ્છ, મોરબી અને અન્ય જિલ્લાના દસ્તાવેજી પુરાવા રજૂ કરતા જણાવ્યું કે, વરસોથી ફેકટરીઓમાં નોકરી કરતા લોકોને બસ ભરીને આ કાર્યક્રમમાં લાવી કોરા ફોર્મ પર નોકરી મળ્યાની સહીઓ કરાવાઈ છે તો અનેક કિસ્સામાં કોન્ટ્રાક્ટરોને ત્યાં છૂટક મજૂરી કરતા લોકોને અંગુઠા મરાવીને નવી નોકરી આપવામાં આવી હોવાના ફોર્મ ભરાવાયા છે.